અમદાવાદનો મેટ્રો સિટી સ્વરૂપે વિકાસ થઇ રહ્યો છે ત્યારે ટ્રાફિકની સમસ્યાનું નિવારણ લાવવા માટે રિક્ષા સ્ટેન્ડ અને શહેરના કેટલાય વિસ્તારમાં નો પાર્કિંગ ઝોન તેમજ પે એન્ડ પાર્કિંગને કાર્યરત કરવામાં આવ્યાં છે. તે ઉપરાંત નવા વિકસિત વિસ્તારોમાં રિક્ષા સ્ટેન્ડ બનાવી રોજગાર માટે રિક્ષા ઊભી રાખવા સ્થળ પણ નક્કી કરવામાં આવ્યાં છે. રિક્ષા ચાલકો રસ્તા પર આડેધડ પાર્કિંગ ના કરે અને ટ્રાફિકની સમસ્યા ના વધે તે માટે ઓટો રિક્ષાનાં જંકશન શરૂ કરવામાં આવ્યાં છે. આ સ્ટેન્ડ દ્વારા રિક્ષા ચાલકોને પણ ટ્રાફિક અંગે નિયત્રિત કરવા બનાવવામાં આવ્યા છે. ઉસ્માનપુરા વિસ્તારમાં રિક્ષા સ્ટેન્ડ બનાવવામાં આવ્યું હતું. જેમાં ફૂટપાથ ઉપર આ રિક્ષાનાં ચિત્ર પણ દોરવામાં આવ્યાં હતાં. ગઇકાલે આ ચિત્રો ઉપર કાળો કલર કરી દેવામાં આવ્યો છે .